
LIETUVOS RESPUBLIKOS SVEIKATOS APSAUGOS MINISTRAS
VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS

SPRENDIMAS
DĖL LIETUVOS RESPUBLIKOS SVEIKATOS APSAUGOS MINISTRO, 
VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2021 M. KOVO 12 D. SPRENDIMO NR. V-513 „DĖL PAVEDIMO ORGANIZUOTI, KOORDINUOTI IR VYKDYTI SAVANORIŠKĄ PROFILAKTINĮ TYRIMĄ UGDYMO ĮSTAIGOSE“ PAKEITIMO

2021 m. gegužės 18 d. Nr. V-1131
Vilnius


P a k e i č i u Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. kovo 12 d. sprendimą Nr. V-513 „Dėl pavedimo organizuoti, koordinuoti ir vykdyti savanorišką profilaktinį tyrimą ugdymo įstaigose“:
.	Pakeičiu 1 punkto pirmąją pastraipą ir ją išdėstau taip:
„. Įpareigoti Lietuvos Respublikos Vyriausybės 2020 lapkričio 4 d. nutarimo Nr. 1226 „Dėl karantino Lietuvos Respublikos teritorijoje paskelbimo“ 21 punkte nenurodytų savivaldybių (toliau – savivaldybės) administracijų direktorius organizuoti, koordinuoti ir vykdyti pasirinktose savivaldybės teritorijoje veikiančiose ugdymo įstaigose, vykdančiose pradinio, pagrindinio ir (ar) vidurinio ugdymo programą (jų sutikimu, jei jų savininkė yra ne savivaldybė) (toliau – mokykla), savanorišką profilaktinį tyrimą COVID-19 ligai (koronaviruso infekcijai) diagnozuoti – pagal pradinio, pagrindinio ir (ar) vidurinio ugdymo programą ugdomų mokinių (toliau – mokiniai) ir mokyklose kontaktiniu būdu dirbančių darbuotojų (toliau – mokyklos darbuotojai) (toliau – profilaktinis tyrimas), vienu iš šių būdų savivaldybės administracijos direktoriaus sprendimu:“.
.	Papildau 3.3.3 papunkčiu:
„. jei mokiniui dėl to, kad jis nebuvo mokykloje, per šio sprendimo 3.3.1 ar 3.3.2 papunktyje nustatytą maksimalų terminą neatliktas ar nebus atliktas kaupinių PGR tyrimas arba antigeno testas, jam ne anksčiau kaip prieš 48 val. iki grįžimo į ugdymo procesą kontaktiniu būdu atliekamas antigeno testas. Jei profilaktinis tyrimas mokykloje atliekamas šio sprendimo 1.1 papunktyje nurodytu būdu, antigeno testas atliekamas mobiliajame punkte ar kitoje ASPĮ, o jei šio sprendimo 1.2 papunktyje nurodytu būdu –  mokykloje. Kai antigeno testas atliekamas mobiliajame punkte, jaunesnių nei 16 metų mokinių atstovai pagal įstatymą ir 16 metų ir vyresni mokiniai registruojasi į mobilųjį punktą elektroniniu būdu Karštosios linijos 1808 interneto svetainėje www.1808.lt arba Karštosios linijos telefonu 1808.“
.	Pakeičiu 7.1 papunktį ir jį išdėstau taip:
„. paskirti mobilųjį punktą ar kitą ASPĮ, kurie prieš grįžtant į ugdymo procesą kontaktiniu būdu organizuotų mokinių ir mokyklos darbuotojų registraciją šio sprendimo 3.2 ir 3.3.3 papunkčiuose nurodytiems antigeno testams ir vykdytų ėminių šiems testams paėmimą, ir prireikus organizuoti mokinių ir mokyklos darbuotojų pavėžėjimą į antigeno testų ėminių paėmimo vietą;“.
.	Pakeičiu 12.1 papunktį ir jį išdėstau taip:
„. vykdyti mokinių ir mokyklos darbuotojų registraciją šio sprendimo 3.2 ir 3.3.3 papunkčiuose nurodytam antigeno testui;“.

